
REINHARD HAUPENTHAL (1945 - 2016) 


tin del 29 ld setula ayelik edeadom 
pos malad luniipik e sevarik el ‘Rein- 
hard Haupenthal’, slopan e fodan 
veiitik ela Esperanto. 



Pemotom tii febul, 17, 1945 in zif: 
Kronach (Frankalan, Deutan). Astu- 
dom piikis, Godavi, filosopi e duga- 
lavi po niver di ‘Saarbriicken’. Poso 
atidom julajafiidis: Deutanapiik e rel 
katulik. Zuo abejafom jafiidis: nolav 


di ‘Esperanto’ e valemapiikav < po niver zifa ot. Sis yel: 1968 adabii- 
kom bukis e pamodis plu 290 modadilo do el Esperanto. Bevii votiks 
ye id adabiikom bukis do Volapiik e do el J. M. Schleyer. Igo astiite- 
dom, das padan: Schleyer < postetomos beatik, ye nen plop po cifods 
tefik di ‘Vaticano’. Un 1982 adabiikom tidabuki balid (yela: 1880) fa 
el Schleyer tiadii “Volapiik. Die Weltsprache. Entwurf einer Univer- 
salsprache fur alle Gebildete der ganzen Erde. ” (“Volapuk - disin 
valemapiika pro kulivans valik taleda lolik”) sa bibliograf vemik do 
literat Volapiika ettimik. 

De 1985 jii 1990 el Haupenthal abinom redakan gaseda tiadii 
“Volapiikabled”, kel atefon dinadis Volapiika dii tim datuvala. To 
tiad at neforo ye agebom Volapiiki, ab te eli Esperanto. Alecedom 
Volapiiki stabi veiitik mekavapiika fa el Lazar Samenhof, e leno 
anitedalom do Volapiik fa el Arie de Jong perevidol. Zuo no anite- 
dalom do piik it, ab te do jenotem Volapiika rigik. Akonletom materis 
tefik, kelis tiino alovegivom tatabukeme Bayanik i 


Danobs omi demii duinods oma gonii Volapiik. 
Takiidomos in piid! 

VARBS MU BISARIKS VOLAPUKA (V) 

fa 'Daniel Morosof 

Varbs sekidik anik u varb sekidik ko ked nenfumbidiras anik 
semikna sio kobofomons predikati nog plu komplitiki. Sams anik: 

• ...ad saunukon ofi azesudos ad buedon mokon rezapis sanana... 

• ...akonof omes drimi okik, abudolo omes ad buedon sukon 
melaflori saunikami gevoli. 

• ...no afagom ad kosididon nen yuf cilis okik, e nog neplu 

akanom koedon dugalon onis. 

• ...atan epromom obe ad givon ole laidacali, if vilol bleibon 
vobon nomiko, e no plu drinon. 

• Du del lolik amutom bleibon seadon lopo... 

• Ebleibob stanon nog du pulatimil ad loegon motavon omi. 

• Seku kod kinik-li? Bend! ad koedon jinon, das nubreik ejenon-la! 

• Lasumolod omis, rafinukolod oli kobu oms, e pelolod omes fradi, 
dat okanomsos leadon jeifon kapis oksik! (duns paostolanas: XXI, 24). 

• No vilob leadon degolon onis joeniko, dat no sukubons du 
vegam (gospul ma 'Matthaeus': XXV, 32). 

Ma patofs suntagik kanoy diladon varbis sekidik ad grups kil sokol: 

1. Varbs sienama sa varbs kodama (loegon, lielon, leadon, bue- 
don, koedon). Varbs sekidik at pagebons ai kobu varbs nesekidik on 
mod somik, das dils distik (sekidik e nesekidik(s)) predikata komplitik 
magulons dunis (vobedis) posodas, nimas, yegas, e reta, difikas. 
Kludo varb komplitik kanon reigulon leigupo me kusatifs tel, de kels 
bal malon dunolani(s) tefu varb nesekidik, votik — posodi(s), nimi(s), 
yegi(s), e reti, kele(s) vobed varba nesekidik paloveadon. Varbs kom¬ 
plitik labu varbs kodama i kanons reigulon me kusatif sa datif, efe 
datif jonon dunolani(s) tefu varb nesekidik. Tef ot i panotodon me 
pladam prapoda "fa" fo subsat u ponop posodik. Stukotis somik labu 
"fa" lecedob lolofiko penamapukikis e no komandob ad gebon. 
Cedob, das meds at malama dunolana: kusatif, datif, prapod "fa" 
abinons leigatiks a matediks. Lecedob gebi kusatifa asa sotuli 
egaenol. 

2. Varbs libik, binadol me varbs luverata, varbs anik moga e varbs 
vila (jinon, kluladon, soton, kanon, vilon, nedon). Varbs at kanons 
pagebon e kobu varb nesekidik in nenfumbidir, e soelolo. Varbs 
sekidik anik grupa at binons telnataliks, sevabo: el "jinon" jafidon as 

Fovot su pad: 89. 

Varb Siamagrup 


loegon (sis 
1882; in Siam 
at sis 1936) 


Melon (sis 
1882; in Siam 
at sis 1937) 


leadon (sis 
1931) 


biiedon (sis 
1888; in Siam 
at sis 1931) 


koedon (sis 
1931) 


jinon (sis 
1880) 


kliiladon 

(sis 1931) 


soton (sis 
1880) 


kanon (sis 
1880) 


vilon (sis 
1880) 


nedon (sis 
1882) 


muton (in 

Siam at sis 
1888) 


dalon (in 

Siam at sis 
1888) 


bleibon (sis 
1931) 



Pagebon 

Labon po ok 

Labon 

Labon 

soelolo 

yegodi 

fomi 

fomi 



neyegik 

nefumik 



— (do jafidon as 
varb nemirik) 


— (do jafidon as 
varb neloveadik) 

1 varbas sekidik” 


a ga 

Partisips 

Yegod malon 

Reigulon 

Demod malon 

Subsat dunolani 


komadons 

dunolani tefii 
nenfiimbidir 

leigiipo me 
kusatifs tel 

dunolani tefi) 
nenfiimbidir 

malol pabefoon fa el 
“fa” po nenfiimbidir 
dunalefomik 

varb neloveadik nemirik, el "kluladon" — as varb neloveadik voik, els 
"kanon, vilon" — as varbs loveadik voik, bi kanons reigulon me 
kusatif, sevabo semikna labons po oks yegodi patedik. Varbs tio 
valiks pla "vilon" pagebons in fom neyegik. Varb komplitik labu varbs 
grupa at kanon reigulon me kusatif u kusatif sa datif ma patofs dila 
nesekidik predikata komplitik. 

3. Varbs balugik, binadol me varb laidula e varbs anik moga 
( bleibon, dalon, muton ). Daloy gebon varbis at te kobu varb neseki¬ 
dik in nenfumbidir. 

Ma kupeds oba, Volapukans nuik nendredalo gebons varbis 
sekidik omik (dalon, muton, kanon, soton, nedon, bleibon, vilon), ab 
vitons ad gebon varbis sekidik votik (loegon, lielon, buedon, koedon, 
leadon, jinon, kluladon). Niludob, das se Volapukans nuik te hiels 
'Ralph Midgley': laxguvan < e 'Hermann Philipps': cifal < laiduliko 
geboms varbis bisarik at. Kodidob atosi defe bagafas tefik veitofik in 
tidabuks e samas zesudik in vodabuks. Spelob, das pos reid yegeda 
lopik Volapukans ostopedonsos ad viton demu dred polas gebi 
varbas mu bisarikas Volapuka. Varbs sekidik valik oflagonsov atosi. 

Elovelogob patofis varbas sekidik valik medu taib pelaukol. 

Finu yeged vilob danon cifali 'Hermann Philipps' demu kupets e kon- 
sals frutiks. Nen yuf at no ekanobov kupon patis omik yegadi lopo 
pebejafoli tefolis. ■ 

* * * 

Fonats anik pegebol 

1. Dabukot folid vodabuka calofik fa el ‘J. M. Schleyer’ pro Volapukans (tiad 
rigadik: ‘Grosses Worterbuch der Universalsprache Volapuk: vierte, sehr ver- 
mehrte Auflage’), ‘Konstanz am Bodensee’, 1888. Lebuk at as nuned di ‘djvu’ 
kanon padageton po ladet leaktronik sokol: http://yadi.Sk/d/8JwwnQsJ8_iKq 

2. Diatek nulik, fa el ‘Arie de Jong’ petradutol. Ladet leaktronik piibota bevu- 
resodikbinon: http://personal.southern.edu/~caviness/Volapuk/Diatek_Nulik/ 

3. El ‘Cours complet de Volapuk’ fa el ‘August Kerckhoffs’, ‘Paris’, 1887. 

Buk at kanon padageton as nuned di ‘djvu’ po ladet leaktronik sokol: 
http://yadi.Sk/d/VJ605o9tAxHtE 

4. El “Gramat Volapuka” fa el ‘Dr. Arie de Jong’, ‘Leiden’ (Nedan), 1931. 

5. El ‘Hand-book of Volapuk’ fa el ‘Charles Ezra Sprague’, ‘New York, London, 
Chicago’, 1888. Kanon padageton as nuned di ‘djvu’ po ladet leaktronik sokol: 
http://fabzaycev.ucoz.ru/Volapuyk/Sprague_Handbook_of_Volapuyk_1888.djvu 

6. El ‘Leerboek der Wereldtaal’ fa ‘Dr. Arie de Jong’. Pepubol balidnaedo un yel: 
1932. Pubot leaktronik fa hiel ‘Hermann Philipps’, yel: 2014. Kanon padageton 
as nuned di ‘pdf’ se grup Volapuka po sogadaresod ‘Facebook’ (ladet grupa at 
binon: https://www.facebook.com/groups/volapukalised/) 

7. El ‘Volapuk die Weltsprache. Entwurf einer Universalsprache fur alle Gebildete 
derganzen Erde’ fa el ‘Johann Martin Schleyer’, ‘Sigmaringen’, 1880. Lebuk 
at as nuned di ‘djvu’ kanon padageton po ladet leaktronik sokol: 

http://yadi.Sk/d/S3-MSod 9TRx6 

8. El “Volapuk in Use” fa hiel ‘Ralph Midgley’: konlet yegedas do sakads fikulik 
Volapukigeba. Ragiv tefik leaktronik di ‘zip’ labu nem “Viu-14r” kanon 
padageton se grup Volapuka po sogadaresod ‘Yahoo!’ (ladet grupa at binon: 

https://groups.yahoo.com/neo/groups/volapuk/info) 

9. El ‘Worterbuch der Universalsprache fur alle gebildete Erdbewoner. Zweite, 
ser vermerte Auflage’ fa el ‘Johann Martin Schleyer’, ‘Uberlingen am 
Bodensee’, 1882. Dabukot telid vodabuka calofik Volapuka. Kanon padageton 
as nuned di ‘djvu’ po ladet leaktronik sokol: http://yadi.Sk/d/o1r-CTf79aEYA 

10. Fovots fa el ‘Arie de Jong’ ad vodabuk gretik Volapuka pro Deutanapukans fa 
otan. Nuned di ‘zip’ labu nem ‘nachtraege_dejong’ dabinon po grup Volapuka 
sogadaresoda ‘Facebook’. 

11. Maters ela “Volapukagased pro Nedanapukans” fomu vodems leaktronik 
ladetu https://wikisource.org/wiki/Volapukagased_pro_Nedanapukans 

12. Ragiv numas valik ela “Volapukagased pro Nedanapukans” fomu magods. 
Ladet leaktronik binon: 

http://volapuk.temerov.org/Volapukanef/vol/Volapukagased pro Nedanapiikans.php 


VU KRAKS (II) 

fa ‘Frank Roger’, ini Volapuk petradutol fa ‘Hermann Philipps’ 

Too fieri obik ajinom baldikon vifikumo, kas alecedob osi kosomi- 
ki, igo tefii nenlodikan. Asakob obi, kis abinon-la kod atosa, ed igo 
avilob luspikon omi demu atos, ye fino no alabob kuradi. Ibo te balna 
akosadobs, e no abinobs flens voik. Acedob, das man at abinom 
nesaunik e no alabom mogi ad geton lekali lonedik. 

Du vigs e muls sokols stad omik ai plu abadikon, e vo akudob do 
om. Fumo asufom dub seimos. Ivedom mu dofik; skin oma loliko 
afronon, herem e balib oma igedikons ed ivedons vemo luniks e 
mansidiks. Aseadom in gul, asva ek ijedon omi usio e nu man at no 
plu afagom ad loadon. Akanob-li dunon bosi pro om? Naedilo ga 
iyufom obi, klu asotob nu blafon osi ome. 

Tu god sokol aglidob omi as kosomo, agivob ome dolaris lul plas 
konedis te nemodikis, akropikob nilu om ed asakob ome do stad 
omik. 

“Stadob beniko," asagom me vog knirol. “Danob demu val. Vipob 
ole deli gudik.” 

“Kanob-li dunon bosi pro ol?” asakob. “Jinos, das stadol in fiku- 
lots. Ayufol obi naedilo, klu yufobov oli go vilofo.” 

“Memob osi,” asagom, asva amemom-la fibiko bosi de tim sis 
lunup pasetik. “Jenofo, no zesudos ad kudon.” 

“Ab too kudob. Klulos, das stadol vemo badiko.” 

Man asmililom, e spag et in log omik ajonon, das visedal omik 
nog adabinon. “Te binos bald," asagom. “Atos go binon natofik.” 

“No kanol baldikon so vifiko," ageob. 

“Dido no!” agespikom. “Lifadob ye timi modik vu kraks.” 

“Vu kraks-li?” 

Donu asmililom. “Vu kraks,” adonuom, “lu top kelik golobs, ven 
labobs moni saidik: top, ko lit binon nejerikum e fasilikum. Obs valik 
golobs usio. Binos topil klanik obas. Us tim pasetikon nevifikumo. 
Gekomobs isio te, ven no plu labobs moni. Te so lunupo, asa zesu¬ 
dos.” 

“Cogol-li?” asakob. 

“Te mod bal dabinon ad tuvon osi,“ asagom. “Sogolod oli la obs. 
E sokolod obis. Tano osevol osi. E fumo no oplonol osi.” 

“No mogos”, ageob. 

“U tob e komip aldeliks u top vu kraks,” asagom. “Kanol valon. 
Deli gudik!” 

Bi spikot ajinon finon, amospidob ad rivon treni obik. Du vegam 
avatalob utosi, keli man at isagom. Agebom-li metaforis? Tobo aka- 
nob fomalon topi, lu kel nenlodikans kanons-la golon: vol nejerik e 
plitofik vu kraks - kraks kisa-li? - e golon ge e mo vu vol jenofik ed 
ut klanik. 

Dido atos akanon-la planon, das ajinons baldikon so vifiko e dea- 
don po baldot nevemik: Jenofo atos no abinon-la so; alifadons-la timi 
modikun onsik votaseimo: to top, ko tim apaseton nevifikumo. 

Poso no plu alogom mani at. Iba ijinom stadon nilu fin lifa okik, 
aniludob, das ideadom. Neforo olabob-la poti ad bespikon kuratikumo 
ko om lifi vu kraks, e no avilob manioton yegadi at lo nenlodikans 
votik. 

Olecedonsov-la obi lienetani - ud obuukonsov-la ad dakipon klani 
vola oksik vu kraks. 

Ai donu abetikob voli et alna, ven alogob nenlodikanis zu stajon. 
Asakob obi, va dido ilogob bosili vola klanik, u va din bisarik pikonon 
obe. Ed omna asakob obi, kikodo ivalob tobi e komipi aldelikis. ■ 


Veg in fog 

Se Volapiikagased 1958, yelod: 23, niim: 3, pad: 11. 
Poedan luveratik: ‘Johann Schmidt’. 

O veg! voto so sevadik, kio binol miklanofik in fog! 

Ag! kiopo bims, doms e gads binons-li? Te fog, vefs e jads pro log. 

E kiopo mens flenofik binons-li? mans, cilils gudik e voms? 

Fa fog peslugons. Us po stons tak reigon, te jads vebons zu doms. 

Lilob plonis e seifis, hagis go nelaodikis po jad. 

Soal so bisarik binon e siipiko jek davedon in lad. 

Godo! jinos, das milanans liikons badofiko, lumans tadoms. 

Senob osi, das nams bomik bliimons us pro tatak badik po doms. 

Soal e spak in luimiil ziions obi asa sepiil nen trod. 

Ag! gevolos in gud Olik, das orivob fini labik, o God! 




